पुलाची झालेली अवस्था

हा पूल तुटला तेव्हा 45 मीटरच्या उंचीवरून गाड्या खाली कोसळल्या. या दुर्घटनेत 43 जणांचा मृत्यू झाला. 

या अपघाताने सात लोकांच्या आयुष्यावर विपरीत परिणाम झाला. 

13 ऑगस्ट 2018 रोजी इमॅन्युअल डियाज भाऊ हेन्री मोरांडी पुलावरून जात होते. मानसशास्त्राच्या शिक्षणासाठी इमॅन्युअल कोलंबियाला जाणार होते. त्यांना सोडण्यासाठी हेन्री त्यांच्याबरोबर विमानतळावर जात होते. 

इमॅन्युअल यांनी त्या दिवशी नेमकं काय घडलं हे सांगितलं. 'मी घरापासून दूर जाणार होतो. मी हेन्रीला आलिंगन दिलं. माझं तुझ्यावर खूप प्रेम आहे असं मी त्याला सांगितलं. मला अस्वस्थ वाटत होतं. त्याला सोडून जाताना मला वाईट वाटत होतं. मला सोडून परत जातानाचे शब्द मला आजही आठवतात- इमॅन्युअल, मला आता निघायला हवं'. 

इमॅन्युअल डियाज

तो एक नशिबाने घडवून आणलेला योगायोग होता. नियतीनेच आम्हाला एकमेकांना अलविदा करण्याची संधी दिली. हेन्री कायम सोबत असावा असं मला वाटे. 

पुढच्या दिवशी सकाळी इमॅन्युअल बोगोटामध्ये कनेक्टिंग फ्लाईटची वाट बघत होते. तिथे बातम्या चाळत असताना त्यांना जेनोवा पुल पडल्याचं कळलं. 

काहीतरी गडबड झाली आहे याची म... आणखी 4000 वर्णांसाठी लेख सुरू ठेवा:
ला जाणीव झाली. आम्हा भावांचं नातं खास होतं. आता हेन्रीचा फोटो पाहतो तेव्हा तो किती दूर गेला आहे याची जाणीव होते. 

'जेव्हा मी मैडलिनला पोहोचलो तेव्हा माझ्या, हेन्रीच्या मित्रांना फोन करायला सुरुवात केली. इटलीत आईला फोन करण्याचा प्रयत्न केला. पण पदरी निराशाच पडली. मी घरापासून 14,000 किलोमीटर दूर येऊन पडलो होतो. ऑनलाईन जेवढ्या बातम्या वाचता येईल ते वाचायचा प्रयत्न केला. आमच्याकडे पिवळ्या रंगाची गाडी होती. दुरुनही ही गाडी ओळखता येऊ शकते'. 

'फेसबुकवरच्या एका पेजवर लाईव्ह स्ट्रीमिंग सुरू होतं. पुल कोसळला, त्याखालच्या ढिगाऱ्यातून पिवळ्या रंगाची गाडी बाहेर काढताना मी पाहिलं. तेव्हाच मनात चर्र झालं. हेन्री गेला हे माझ्या लक्षात आलं. गाडीची अवस्था बघून कोणी वाचण्याची शक्यता धुसर आहे हे उमगलं होतं. मी मटकन खाली बसलो. शरीरातलं चैतन्य हरवून गेल्यासारखं झालं'. 

डेप्युटी अभियोजक पाओलो डी ओवितियो सुट्टी संपवून घरी येत होते. फोन ते घरीच विसरून गेले होते. हे सांगण्यासाठीच त्यांनी बायकोला फोन केला. 

बायकोने त्यांना टीव्ही बघण्यास सांगितलं. मोरांडी पुल तुटला आहे हे बायकोने त्यांना सांगितलं. 

पुलाची झालेली अवस्था

ते सांगतात, 'मी तात्काळ घरी गेलो. फोन घेऊन पोलिसांकडे गेलो. घटनेनंतर तासाभरात आम्ही घटनास्थळी पोहोचलो. तिथे अग्निशमन दलाचे कर्मचारी, पोलीस, डॉक्टर, पत्रकार आधीच येऊन पोहोचले होते. सतत पाऊस पडत होता. मी निराश झालो होतो. तेव्हा मी जे पाहिलं ते दृश्य डोळ्यासमोरून आजही जात नाही. लोक जोराजोरात ओरडत होते. बरेचजण रडत होते. ढिगाऱ्याखाली कोणी जिवंत आहे का हे पाहण्यासाठी स्निफर डॉग हुंगत फिरत होते. पुलाचे मोठे मोठे तुकडे अस्ताव्यस्त पडून विखुरले होते. पुलावरून एक गाडी पडताना लटकली होती. त्या गाडीचा ड्रायव्हर अधांतरी अडकला होता'. 

जिवंत व्यक्तींना सुरक्षितपणे बाहेर काढणं हे काम प्राधान्याने करणं आवश्यक असल्याचं लक्षात आलं. त्यानंतर नक्की काय घडलं याचा तपास सुरू करायला लागणार होता. 

डेव्हिड कापेलो

पुल पडला तो दुर्देवी क्षण डेव्हिड कापेलो यांनी पाहिला होता. पूल पडला तेव्हा ते फोक्सवॅगन टिगुआन मध्ये होते. त्यांची गाडी पुलावर जातच होती तेवढ्यात धातूचं मोठं काहीतरी पडल्याचा धापकन आवाज आला. 

'एखाद्या स्फोटासारखा आवाज झाला. धातूचं काहीतरी मोठं पडलं असं वाटलं. पूल मध्यातून निखळला. थोडा वेळ काय होतंय मला कळलंच नाही. माझ्या...